**Skaidrojums par pakalpojumu sniegšanu pasākuma 9.3.1.1.[[1]](#footnote-1) "Pakalpojumu infrastruktūras attīstība deinstitucionalizācijas plānu īstenošanai" projektos attīstītajā infrastruktūrā**.

1. 9.3.1.1.pasākuma projektu ietvaros izveidotajā/uzlabotajā infrastruktūrā ir nodrošināmi pakalpojumi primāri MK noteikumu Nr.871[[2]](#footnote-2) 3.1. un 3.2. apakšpunktā minētajām mērķa grupas personām, kurām ir veikts individuālo vajadzību izvērtējums un izstrādāts individuālais atbalsta plāns 9.2.2.1.pasākuma[[3]](#footnote-3) ietvaros.
2. Pasākuma ietvaros izveidotajā infrastruktūrā, tai skaitā projekta rezultātu ilgtspējas nodrošināšanas periodā (piecus gadus pēc noslēguma maksājuma veikšanas), var sniegt cita ar pašvaldības budžetu nesaistīta finansējuma avota finansētus sabiedrībā balstītus sociālos pakalpojumus un sabiedrībā balstītus sociālos maksas pakalpojumus, ievērojot šādus nosacījumus:

* 9.2.2.1. pasākuma un pašvaldības finansētie pakalpojumi 9.2.2.1. pasākuma mērķa grupas personām nenodrošina pilnu sabiedrībā balstītu sociālo pakalpojumu infrastruktūras noslodzi;
* Var sniegt tikai tādus sociālo pakalpojumu sniedzēju reģistrā reģistrētus sabiedrībā balstītus sociālos pakalpojumus, kuru sniegšanai izveidota sabiedrībā balstītu sociālo pakalpojumu infrastruktūra;
* sabiedrībā balstītus sociālos pakalpojumus var sniegt MK noteikumu Nr. 871 50.10.3. punktā minētam personām

1. Maksas (pilnā apmērā sedz klients) sabiedrībā balstītus sociālos pakalpojumus sniedz saskaņā ar cenrādi. Maksas pakalpojumu sniegšanas gadījumā ir jāizstrādā maksas pakalpojumu cenu veidošanas metodika, kurā ir pārbaudāmi un izsekojami aprakstīts, kā veidojas pakalpojuma cena, kādi izdevumi tiek ņemti vērā, kā arī tai jābūt pamatotai ar izdevumus pamatojošiem dokumentiem.
2. Maksas pakalpojumu sniegšanas gadījumā nedrīkst gūt Regulas (ES) Nr. 1303/2013[[4]](#footnote-4) 61. panta 1. punktā noteiktos neto ienākumus. Ja tiek gūti minētie neto ienākumi, ir jāsamazina projekta attiecināmās izmaksas par summu, kas ekvivalenta neto ienākumu apmēram.
3. Finansējuma saņēmējs projekta rezultātu ilgtspējas nodrošināšanas periodā uzskaita MK noteikumu Nr. 871 50.10.3. apakšpunktā minēto mērķa grupu personas un tām sniegtos sabiedrībā balstītos sociālos pakalpojumus un pēc sadarbības iestādes pieprasījuma saskaņā ar vienošanos par projekta īstenošanu iesniedz sadarbības iestādē informāciju par visām sabiedrībā balstītos sociālos pakalpojumus saņēmušajām personām, lai sadarbības iestāde veiktu tai noteiktās uzraudzības un kontroles funkcijas.
4. Finansējuma saņēmējam ir aizliegts 9.3.1.1.pasākuma ietvaros izveidoto sabiedrībā balstīto sociālo pakalpojumu infrastruktūru pasākuma īstenošanas un projekta rezultātu ilgtspējas nodrošināšanas periodā nodot valdījumā vai lietojumā citam saimnieciskās darbības veicējam, izņemot gadījumu, ja infrastruktūru nodod bezatlīdzības lietošanā sociālo pakalpojumu sniedzējam, ar kuru pašvaldība ir noslēgusi deleģēšanas līgumu par sabiedrībā balstītu sociālo pakalpojumu sniegšanu mērķa grupas personām. Bezatlīdzības lietošanā nodotajā infrastruktūrā ir aizliegts sniegt MK noteikumu Nr. 871 50.10. apakšpunktā minētos sabiedrībā balstītos sociālos maksas pakalpojumus.
5. Pašvaldība var apmaksāt savā administratīvajā teritorija deklarētai personai sociālo pakalpojuma saņemšanu citas pašvaldības izveidotajā sociālo pakalpojumu infrastruktūrā, par to vienojoties savstarpējās sadarbības līgumā. Šāda sadarbība var tikt un daļā pašvaldību gadījumu jau ir noteikta plānošanas reģionu deinstitucionalizācijas plānos.
6. Par maksas pakalpojumiem nav uzskatāmi pakalpojumi, kuru piešķiršanu un finansēšanu, pieļaujot arī daļēju līdzfinansējumu no mērķa grupas personas, nodrošina pašvaldība (arī sadarbības pašvaldība).

1. Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākums "Pakalpojumu infrastruktūras attīstība deinstitucionalizācijas plānu īstenošanai". [↑](#footnote-ref-1)
2. 2016.gada 20.decembra Ministru kabineta noteikumi Nr. 871 Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi. [↑](#footnote-ref-2)
3. Darbības programmas "Izaugsme un nodarbinātība" specifiskā atbalsta mērķa 9.2.2. "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākums "Deinstitucionalizācija". [↑](#footnote-ref-3)
4. Eiropas Parlamenta un Padomes 2013. gada 17. decembra Regula (ES) Nr. 1303/2013 , ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-4)